# Reineta de Spencer

La reineta de Spencer (Litoria spenceri) és una espècie de granota pertanyent a la família dels hílids.

## Descripció

* El mascle adult fa fins a 50 mm de llargària, la femella 60 i el capgròs (abans de la metamorfosi) 40.
* Els capgrossos són de color marró fosc amb taques negres i les aletes esquitxades de marró. Els adults tenen una esquena berrugosa, són verds o marrons i, sovint, clapats de verd. El ventre és de color blanc o groc pàl·lid.
* Els dits de les extremitats superiors són lleugerament palmats, mentre que els de les inferiors ho són completament.

## Reproducció

La femella pon entre 200 i 1000 ous adherits a la part inferior de pedres i roques dins de l'aigua a finals de la primavera o principis de l'estiu. Els capgrossos arriben a la metamorfosi a finals de l'estiu o principis de la tardor.

## Alimentació

Els adults es nodreixen d'una àmplia gamma d'insectes voladors, mentre que els capgrossos mengen algues filamentoses i detritus bentònics.

## Hàbitat

Viu a una àmplia varietat de comunitats vegetals de boscos de muntanya, secs o humits, entre 200-1.100 m d'altitud, i incloent-hi rierols, aiguamolls i cascades.

## Distribució geogràfica

Es troba a Austràlia: des del llac Eildon (Victòria) fins al Mount Kosciuszko (Nova Gal·les del Sud).

## Costums

És molt sedentària i no acostuma a allunyar-se de l'indret on viu: la majoria dels adults no s'aventuren més enllà dels 80 m del seu lloc habitual.

## Estat de conservació

Està amenaçada d'extinció per la pèrdua del seu hàbitat natural (dragatges dels rierols on viu, construcció de camins forestals, pertorbacions humanes, etc.), la fragmentació de la seua població, les infeccions per fongs, l'escàs territori que ocupa (menys de 15.000 km²) i la introducció d'espècies exòtiques (com ara, Gambusia, la truita arc de Sant Martí -Oncorhynchus mykiss- i la truita comuna -Salmo trutta-, les quals depreden amb avidesa les larves d'aquesta granota).

## Referències

* ↑ uBio (anglès)
* ↑ Frogs of Australia (anglès)
* 1 2 Australian Frog Database Arxivat 2012-05-25 a Wayback Machine. (anglès)
* ↑ Threatened Species Information - National Parks and Wildlife Service of New South Wales (anglès)
* ↑ Gillespie, G.R., (1997).
* ↑ Gillespie, G.R., 2001. The Biology of the Spotted Tree Frog (Litoria spenceri). Unpublished Ph.D Thesis, University of Melbourne, Victòria.
* ↑ Watson, G.F., Littlejohn, M.J., Hero, J.-M. i Robertson, P., 1991.
* ↑ Ehmann, H., Ehmann, J. i Ehmann, N., (1992). The rediscovery of the endangered Spotted Tree Frog (Litoria spenceri) in New South Wales and some subsequent findings. Herpetofauna, 22(2), 21-24.
* 1 2 AmphibiaWeb (anglès)
* 1 2 Amphibian Species of the World 5.4 (anglès)
* ↑ Gillespie, G.R. i Hollis, G.J., (1996). Distribution and habitat of the Spotted Tree Frog Litoria spenceri Dubois (Anura: Hylidae), and an assessment of potential causes of population declines. Wildlife Research, 23, 49-75.
* 1 2 IUCN (anglès)
* ↑ Gillespie, G.R., 1993. Distribution and Abundance of the Spotted Tree Frog (Litoria spenceri) in Victoria. Unpublished Report to the Australian National Parks and Wildlife Service, Endangered Species Unit, Canberra.
* ↑ Hero, J.-M., 1990. The Status of the Spotted Tree Frog (Litoria spenceri) in the Mount Murray Forest Block. Unpublished Report to the Department of Conservation and Environment, Victòria.
* ↑ Hunter, D. i Gillespie, G.R., (1999). The distribution, abundance and conservation status of riverine frogs in Kosciusko National Park. Australian Zoologist, 31, 198-209.
* ↑ Gillespie, G.R., (1997). The Biology of the Spotted Tree Frog (Litoria spenceri) and Examination of Factors Responsible for Population Declines. Unpublished Report to the Biodiversity Group, Environment Australia, Canberra.
* ↑ Berger, L., Speare, R., Daszak, P., Green, D. E., Cunningham, A. A., Goggin, C. L., Slocombe, R., Ragan, M. A., Hyatt, A. D., McDonald, K. R., Hines, H. B., Lips, K. R., Marantelli, G. i Parkes, H., 1998. "Chytridiomycosis causes amphibian mortality associated with population declines in the rain forests of Australia and Central America." Proceedings of the National Academy of Sciences of the United States of America, 95(15), 9031-9036.
* ↑ Gillespie, G.R., (2001). The role of introduced trout in the decline of the Spotted Tree Frog (Litoria spenceri) in south-eastern Australia. Biological Conservation, 100, 187-198.
* ↑ Gillespie, G. i Hero, J.-M., (1999). Potential impact of introduced fish and fish translocations on Australian amphibians. Declines and Disappearances of Australian Frogs. A. Campbell, eds., Environment Australia, Canberra, 131–144.
* ↑ Gillespie, G.R. i Hollis, G.J., (1996).
* ↑ Gillespie, G.R. i Hines, H.B., 1999. Status of temperate riverine frogs in south-eastern Australia. Declines and Disappearances of Australian Frogs. A. Campbell, eds., Environment Australia, Canberra, 109-130.
* ↑ Watson, G.F., Littlejohn, M.J., Hero, J.-M. i Robertson, P., 1991. Conservation Status, Ecology and Management of the Spotted Tree Frog (Litoria spenceri). Arthur Rylah Institute for Environmental Research, Department of Conservation and Environment, Melbourne.

## Enllaços externs

* CalPhotos (anglès)
* Department of the Environment, Water, Heritage and the Arts, Canberra, Austràlia (anglès)